Մենք եվրոպական ասոցացիայից ի՞նչ ենք ակնկալում: Պարզ լեզվով ասենք. ակնկալում ենք հետևյալը, որ Հայաստանի քաղաքական, հասարակական, իրավական և տնտեսական ենթակառուցվածքները համապատասխանեն եվրոպական չափորոշիչներին: Բարեփոխումների արդյունքում դառնանք եվրոպական տիպի սովորական երկիր: Սա է մեր տեսլականը: Մենք չենք ասում գանք դառնանք Եվրամիության անդամ: Ուրեմն մենք պիտի շարունակենք բարեկամություն անել Եվրոպայի հետ, փորձենք անընդհատ վստահության, հարգանքի և փոխադարձ շահի վրա կառուցված հարաբերություններ զարգացնել: Բայց դա անենք այնպես, որ չխանգարի ԵԱՏՄ-ի ու ՀԱՊԿ-ի հանդեպ ունեցած մեր սկզբունքային պարտավորություններին: Չմոռանանք, որ ՀԱՊԿ-ի հետ ենք կապում տարածաշրջանում մեր անվտանգ գոյության երաշխքիք հարցը: Սրանք դատարկ խոսքեր չեն, ովքեր տեսան զորահանդեսի ժամանակ մեր սպառազինության մակարդակը, գիտեն որ մատաղացու գառի նման չենք արձագանքելու մեր անվտանգությանն ուղղված սպառնալիքներին: